福祿壽|Juliana郭珮文不再發呆 一句窒李思捷搏得全場掌聲
由阮兆祥、李思捷、王祖藍主持的香港首個扮嘢真人Show《福祿壽訓練學院》,在內地亦相當受歡迎,根據CSM媒介研究廣東省收視資料數據顯示,《福祿壽訓練學院》第二及第三集在廣東省的平均收看觀眾人數先後高踞綜藝類別TOP 1,成績斐然。
第四集,Professor Fuk(阮兆祥)、Professor Luk(王祖藍)及Professor Sau(李思捷)三隊首度交鋒就「復刻經典舞台」進行首回合扮嘢挑戰對決,並由專業評審羅冠蘭及現場觀眾即場評分。首個回合對戰陣容為:福隊祥師兄+「堆填區小龍女」趙頌宜(Maggie)復刻莫文蔚於《2020年度勁歌金曲頒獎典禮》獻唱《呼吸有害》的演出;祿隊「人肉變聲器」湯卓堅+「老翻林峯」鄭詠謙(Moses)+「Lowbud大熱」趙亮昭復刻2022年《聲生不息‧港樂季》中曾比特與林子祥的「父子檔」表演;壽隊葉泓聲(Gordon)+關嘉敏(Carmen)復刻1984年張國榮在《星光熠熠勁爭輝》的經典表演「鴛鴦舞王」。最終祿隊以78分贏得首回合第一名、第二名是獲得74分的壽隊,而僅獲73分的福隊則排首回答包尾。
祿隊的演出確是相當精彩,除了扮嘢功了得外,原來連唱功亦一鳴驚人!Moses、湯卓堅及超亮昭分別以「爆炸Mike」、「鬍鬚Lam」及「莎莉媽媽」造型獻唱《單車》、《初戀》及《敢愛敢做》,當中無論Moses或是湯卓堅「神還原」本尊,湯卓堅一開口已令網民大為驚艷,紛紛留言指閉上眼後恍如阿Lam真身親臨現場:「全晚最有驚喜」、「值滿分」、「阿Lam唱到神韻」;至於Moses除了做出阿Mike招牌「一陽指」手勢獲讚小動作做足功課,獻唱《初戀》期間更學足阿Mike喪飆高音,網民大讚:「樣又似聲又似」、「Mike好似,聲同樣都似。」專業評審羅冠蘭聽畢亦對二人讚不絕口:「曾比特係似嘅!林子祥好似好似,你嘅聲音呀,你唱歌呀,嗰啲特徵(都好似好似)。」就連出名要求高的導師思捷,亦讚不絕口:「三個最似係阿Mo,樣子唱歌同嗰種有啲害羞(嘅感覺)全部出晒。卓堅我係十分驚喜,你唱林子祥唱得咁好,《敢愛敢做》係佢最難唱其中一首,Good Job!」
祥師兄造型太搶反成敗筆?
至於慘獲第三名福隊的表演其實創意兼「暖意」無限,導師祥師兄除了親自落場傍住Maggie,更為Maggie做足事前training,就連半夜在家中也不厭其煩回應Maggie的憂慮及提問。正式表演時,一師一徒除了要同款造型亮相合唱,祥師兄搞笑地獻唱惡搞版《抽煙有害》,其中「健康冇晒、錢冇晒,戒煙呀Baby」歌詞說中不少煙民及非煙民心聲,最後更將頭上的香煙拔下來捏碎,將氣氛推向高峯。祖藍及思捷均對祥師兄造型讚不絕口。祖藍說:「祥師兄出嚟,突然之間武則天咁嘅樣,我都醒一醒。」思捷:「加埋嗰五支煙,成個自由神像咁!」至於羅冠蘭則坦言祥師兄的出彩反而是表演的敗筆:「你(指Maggie)喺前面唱緊,反而唔及後面嗰股力(指祥師兄)。」不過羅冠蘭亦有點讚Maggie演出:「把聲真係似喎」,並不忘搞笑叮囑:「扮莫文蔚就真係要減肥喇。」至於網民,亦普遍認為Maggie聲線與莫文蔚酷似,並直指Maggie是潛力股:「唱得樣得仲要入得廚房」、「呢個龍婷Maggie係可愛嘅」。
昨晚兩位主持郭珮文(Juliana)及陳懿德的「奇裝異服」繼續成為討論焦點,德德的「黑面黑板」Jumbo造型更是驚艷全場,網民亦認為德德的「多變造型」幫助其建立特色及風格。思捷則繼續貫徹Style啄住Juliana問到:「你係咪收買咗製作組?上次德德已經好慘,今次仲慘到做黑板,但你就做靚靚miss,到底發生咩事?」未知是否被殺個措手不及,Juliana全程面有難色係咁「Er」,德德見狀即幫忙打圓場,不過卻遭思捷喊停:「Juliana你講句嘢好冇呀?」此時,Juliana即一句KO思捷及全場所有人:「其實Professor Sau,你係咪嬲我呀?」思捷聞言亦醒目接招:「我哋依家做緊節目,我嬲唔嬲你完全無關。」精彩對話贏得全場掌聲。